དེ་ཉིན་བླ་མ་དང་།སྐུ་དྲགསྐྱ་སེར་དཔོན་རིགས་སོགས་འཆམ་གཟིགས་སུ་ཕེབས་སྐབས་བཞུགས་གནས་ཀྱང་རང་རང་སོ་སོའི་གོ་བབས་ལ་གཞིགས་པའི་རིམ་པ་ལྟར་བཞུགས་སྲོལ་ཡོད་པའི་སྐོར་ལ་གསུང་སྲོལ་མི་འདྲ་བ་དུ་མ་ཡོད་ཀྱང་།འདིར་སྐབས་སུ་བབས་པ་མིན་གོ་བོད་སོག་ཨུ་ཡོན་ཚོགས་པའི་དབུ་ཁྲིད་ཏའེ་ཤིན་སན་གྱིས་བོད་དུ་བཞུགས་རིང་བྲིས་པའི་ཟིན་ཐོ་ཕོ་བྲང་པོ་ཏཱ་ལའི་གར་འཆམ་ཆེན་མོ་ཞེས་པའི་ནང་གསལ་བར་གཞིགས་ན།ཕོ་བྲང་དཀར་པོའི་ཐོག་བརྩེགས་ལྔ་པའི་སྒེའུ་ཁུང་རས་ཡོལ་སེར་པོ་གཡོག་པའི་གཟིམ་ཆུང་ནང་ཏཱ་ལའི་བླ་མ་དང་།དེའི་གཡོན་གྱི་སྒེའུ་ཁུང་ནང་ཏཱ་ལའི་བླ་མ་ཁྱིམ་མི་འཁོར་དང་བཅས་པ།ཐོག་བརྩེགས་བཞི་པའི་དབུས་སུ་བཀའ་བློན་དང་།ཛ་སགཐའི་ཇི་སོགས་དེ་སྔའི་བོད་ས་གནས་སྲིད་གཞུང་གི་དཔོན་རིགས་ཁགདེའི་གཡོན་གྱི་གཟིམ་ཆུང་རས་ཡོལ་དཀར་པོའི་ནང་སྲིད་སྐྱོང་ངམ་རྒྱལ་ཚབ།ཐོག་བརྩེགས་གསུམ་པར་ཡིག་ཚང་དྲུང་ཡིག་ཆེན་མོ།ཕོ་བྲང་དཀར་པོའི་ཁ་སྤྲོད་ཀྱི་རྩེ་སློབ་གྲྭའི་ཐོག་བརྩེགས་གསུམ་པ་དེར་མིན་གོ་བོད་སོག་ཨུ་ཡོན་ཚོགས་པའི་སྐུ་ཚབ་དང་།ཐོག་བརྩེགས་གཉིས་པར་དབྱིན་ཇིའི་བོད་སྡོད་སྐུ་ཚབ།བདེ་ཡངས་ཤར་གྱི་གཡས་ཕྱོགས་སུ་རྒྱ་ཁྱོན་དེ་དང་འཚམ་པའི་འཆམ་གུར་རྒྱབ་པའི་ནང་རོལ་མོ་བ་དང་བོད་རིགས་དཔོན་རིགས་རྣམས།ཐང་ཆེན་དེའི་གཡོན་ངོས་ཀྱི་ཐོག་བརྩེགས་གཉིས་ཅན་གྱི་ཁང་པ་དེའི་ཐོག་བརྩེགས་གཉིས་པའི་དཀར་ཕིབས་ནང་སྐྱ་སེར་དཔོན་རིགས་འཁོར་དང་བཅས་པ།ནུབ་ངོས་ཀྱི་ཐོག་བརྩེགས་གཉིས་ཅན་གྱི་ཁང་པ་དེའི་སྟེང་གི་གུར་ནང་བལ་ཡུལ་གྱི་བོད་སྡོད་སྐུ་ཚབ།གཞན་ཡང་གཡས་གཡོན་གྱི་ཐོག་ཁའི་སྟེང་དང་བདེ་ཡངས་ཤར་གྱི་ཕྱོགས་བཞིར་སེར་སྐྱ་མང་ཚོགས་བྱིངས་རྣམས་སྐྱིལ་ཀྲུང་གི་ཚུལ་དུ་བསྡད་ཡོད་པ་བཤད་འདུག་པས།དེ་ནི་ཕྱི་ལོ་༡༩༥༧ལོར་ཁྲེན་ཙུང་ལེའི་ཡིས་རྒྱབ་པའི་ཕོ་བྲང་པོ་ཏཱ་ལའི་བདེ་ཡངས་ཤར་དུ་དགུ་འཆམ་ཁྲབ་པའི་པར་རིས་དེ་དང་སྤྱིར་ན་གཅིག་མཚུངས་ལྟར་དུ་གནས་འདུག